БҰ ЗАМАНДА "ЖАРМАҚ" БОЛЫП ӨМІР СҮРУ КЕРЕК
"БҰ ЗАМАНДА "ЖАРМАҚ" БОЛЫП ӨМІР СҮРУ КЕРЕК" | "https://abai.kz/post/42524"
TITLE: БҰ ЗАМАНДА "ЖАРМАҚ" БОЛЫП ӨМІР СҮРУ КЕРЕК
URL: https://abai.kz/post/42524
META: "БҰ ЗАМАНДА "ЖАРМАҚ" БОЛЫП ӨМІР СҮРУ КЕРЕК" | "https://abai.kz/post/42524"
DATE: 26.01.2016
AUTHOR(s): Абай-Ақпарат
TOTAL WORDS: 195
TEXT: Біздің қоғамда "Жармақ " болып өмір сүру керек. Əйтпесе БОЛМАЙДЫ! Кеше көзім əбден жетті. Алдымен супермаркет. Өте асығыс болдым, алатыным бір ғана зат, оның өзі табылса. Қол сөмкеммен кірдім, ештеңе алмай 3 минутта шықтым. Екі күзетші артымнан қуып жетіп, сөмкемді тексерді. Заң жүзінде тексеруге құқы жоқ. Бірақ дауласатын уақыт жəне жоқ. Аштым. Ұры емес екенімді дəлелдедім. "ЦОН"-ға бардым, мекен жай анықтамасын сұрадым. Жеке куəліксіз бермеймін деп шақ-шақ етті. Куәліктің көшірмесі бар. Ал өзі кітапханада... "Eqov-тан куəліксіз де алам ғой" десем, "пожалыста, ала бер" дейді. Ашу қысып, кешегі "Аптаға" алған кітаптарымды алып "Ұлттық кітапханаға" келдім. "Киіммен, сөмкемен кірме" дейді. Киім түсінікті, сөмке ше? "Онсыз да 3 мың кітап ұрланды" деп ренжіді "гардеробщица" апай. "Құрдас, ренжімеші енді" деп сөзге араласты күзетші. "Құдай-ау, қалай ренжімеймін, тапа -тал түсте ҰРЫ қып тұрсаңдар". Мектепке келдім. 8 шаршы метр кіреберісте 20 шақты адам тұр. Класқа кірмей-ақ, қойдым, бірақ дәлізге неге кіруге болмайды? Бір бөлігің иманды, инабатты болса, екіншісі көкдолы болу керек. Əйтпесе жүресің өстіп, күдікті құсап... Бюрократия шектен шыққан. Поликлиника, больница туралы айтпай -ақ қояйын. Кейде осының бəрі біздің өмірді қиындату үшін, тұрмыстық деңгейден өзге ештеңе ойлауға уақыт қалдырмас үшін əдейі істелген кедергі сияқты көрініп кетеді. .. Айнұр Омар Facebook-тегі парақшасынан
